ให้อภัยคนรัก ทบทวนก่อนให้อภัย
คนรักจะต้องตระหนักถึงความรู้สึกของคุณ เขาหรือเธออาจจะเสียใจ แต่มันก็ไม่เหมือนกับการที่เขาเข้าใจความเจ็บปวด หัวใจสลาย และความสับสนที่คุณต้องเผชิญ บอกคนรักว่าจริงๆ แล้วคุณรู้สึกอย่างไร และแน่ใจว่าเขาหรือเธอรับรู้ทุกสิ่งทุกอย่างที่แวบมาในหัวของคุณ คนรักของคุณควรจะเข้าใจเป็นอย่างดีว่า เขาเป็นคนผลักคุณให้ไปอยู่ในจุดที่ย่ำแย่ก่อนที่คุณจะเดินหน้าต่อไปได้ เขาเองก็อาจจะตกที่นั่งลำบากเหมือนกัน โดยเฉพาะอย่างยิ่งถ้าเขาต้องเลิกรากับอีกฝ่าย แต่เขาต้องเข้าใจความรู้สึกของคุณก่อนมันถึงจะไปต่อได้ การพูดคุยกันถึงสิ่งที่เกิดขึ้นอย่างตรงไปตรงมาเป็นทางเดียวที่จะช่วยให้ความสัมพันธ์เดินหน้าต่อไปได้ คุณควรกำหนดวันและเวลาที่คุณกับคนรักจะมานั่งคุยกันถึงสิ่งที่เกิดขึ้น คุณอาจจะตะโกนด่ากันหรือทะเลากันเรื่องนี้ไปแล้ว แต่ครั้งนี้ไม่เหมือนกับการระเบิดอารมณ์เพราะมันเป็นการพูดคุยกันด้วยเหตุและผล สิ่งที่คุณต้องทำก็คือ:  ถามคนรักว่ามันเกิดอะไรขึ้น คุณไม่จำเป็นต้องลงรายละเอียดที่สำคัญว่าเกิดอะไรขึ้นระหว่างเขากับผู้หญิงคนนั้นกันแน่ แค่ถามข้อเท็จจริงเฉยๆ เคยเจอกันกี่ครั้งแล้ว และมันเกิดขึ้นเมื่อไหร่ ถามว่าเขารู้สึกอย่างไรกับผู้หญิงคนนั้น คำตอบที่ดีที่สุดคือ: "ผมไม่รู้สึกอะไรกับเขาเลย" คำตอบที่แย่ที่สุดคือ: "ผมไม่รู้" คนรักของคุณไม่ควรพูดแค่ว่า เขาผูกพันกับผู้หญิงคนนั้น แต่เขาไม่ควรจะรู้สึกอะไรกับเธอเลย คุณต้องสังเกตดีๆ ว่าจริงๆ แล้วเขารู้สึกอย่างไร ถามเขาว่ามันเคยเกิดขึ้นมาก่อนหน้านี้ไหม แม้ว่าจะมีการถกเถียงกันว่าเขาไม่ควรเปิดเผยความสัมพันธ์ชู้สาวแบบไม่จริงจังหรือความผิดเล็กๆ น้อยๆ ให้คนรักที่คบกันมานานรู้ เพราะว่าจริงๆ คุณเองก็รู้ข้อเท็จจริงอยู่แล้ว แต่คุณก็อาจจะได้ข้อมูลมากพอที่จะช่วยให้คุณตัดสินใจได้อย่างดีที่สุด ถามว่าเขารู้สึกอย่างไรกับความสัมพันธ์ หาสาเหตุว่าทำไมเขาถึงนอกใจ และเขารู้สึกอย่างไรกับการคบกัน บอกเขาว่าคุณรู้สึกอย่างไรอีกครั้ง แม้ว่าคุณจะสื่อสารและบอกเล่าความรู้สึกของคุณออกไปแล้ว แต่พอเขาเล่าเรื่องจากมุมของเขา คุณก็ควรบอกเขาอย่างหนักแน่นว่าคุณรู้สึกอย่างไร พูดคุยกันว่าคุณจะทำอย่างไรเพื่อให้ความสัมพันธ์เดินหน้าต่อไปได้ คุณอาจจะใช้วิธีการที่เป็นกิจจะลักษณะและจดโน้ตเอาไว้ คุณจะทำอย่างไรถึงจะแน่ใจได้ว่าความสัมพันธ์ของคุณจะแน่นแฟ้นขึ้นและการนอกใจจะไม่เกิดขึ้นอีก คุณจะใช้เวลาร่วมกันมากขึ้น ซื่อสัตย์ต่อกันและกันมากขึ้น หรือจะสร้างกิจวัตรในความสัมพันธ์ขึ้นมาใหม่ทั้งหมด คุณจะไปพบนักจิตบำบัดด้านความสัมพันธ์และเล่าปัญหาให้เพื่อนๆ ฟัง หรือคุณจะพยายามแก้ปัญหาด้วยตัวเอง ตั้งกฎ ถ้าผู้หญิงคนนั้นเป็นเพื่อนร่วมงาน คนรักของคุณต้องลาออกไหม นักจิตบำบัดด้านความสัมพันธ์หลายคนตอบว่าใช่ เขาต้องติดต่อคุณทุกชั่วโมงเวลาที่เขาออกไปข้างนอกไหม การทำเช่นนี้อาจจะเป็นเรื่องน่าอายสำหรับเขา แต่ย้ำเขาอีกครั้งว่าคุณเป็นฝ่ายที่รู้สึกอับอาย พอคุณพูดคุยกันถึงสิ่งที่เกิดขึ้นอย่างตรงไปตรงมาแล้ว คุณก็สามารถทำให้การสื่อสารอย่างตรงไปตรงมาเป็นส่วนหนึ่งของชีวิตประจำวันได้ คุณต้องเปิดใจและซื่อสัตย์ต่อกันและกัน และหาเวลารับฟังสิ่งที่อีกฝ่ายต้องการจะบอก วิธีการสื่อสารกันอย่างเปิดใจก็เช่น:  หาเวลาคุยกันทุกสัปดาห์ เปิดใจคุยกันว่าในสัปดาห์นั้นมีอะไรที่ดีต่อความสัมพันธ์ และมีอะไรที่จะช่วยทำให้สิ่งต่างๆ ดีขึ้นได้ การทำเช่นนี้ไม่น่าจะเป็นการฝืนใจ มากเกินไป แต่เป็นขั้นตอนที่จำเป็นต้องทำ คุณต้องบอกกันและกันว่าคุณรู้สึกอย่างไร แม้ว่าคุณอาจจะรู้สึกเหมือนโดนผลักออกมาหลังจากที่คุณรู้ว่าตัวเองโดนสวมเขา แต่คุณก็ควรพยายามพูดคุยถึงอารมณ์ต่างๆ ทั้งเชิงบวกและเชิงลบเมื่อคุณพร้อม อย่าดื้อเงียบ ถ้าอะไรทำให้คุณโมโห ให้บอกเมื่อถึงเวลาที่เหมาะสม คุณต้องพัฒนาความสัมพันธ์ให้ดำเนินต่อไปได้ นอกเสียจากว่าทุกสิ่งทุกอย่างระหว่างคุณกับคนรักจะดีอยู่แล้ว เว้นแต่เรื่องนอกใจเท่านั้นที่ผิดปกติ มีหลายสิ่งที่คุณสามารถทำได้เพื่อสร้างสายใยที่ลึกซึ้งและพยายามเริ่มต้นกันใหม่ สิ่งที่คุณควรทำก็เช่น:  ทำงานอดิเรกใหม่ร่วมกัน คุณสองคนควรจะลองทำในสิ่งที่คุณไม่เคยทำมาก่อน ไม่ว่าจะเป็นการปีนหน้าผาจำลองหรือปั้นเซรามิกก็ตาม พยายามแบ่งปันความสนใจร่วมกันให้มากขึ้น ไม่แน่ว่าคุณอาจจะห่างเหินกันเพราะคุณรู้สึกว่าคุณไม่มีอะไรเหมือนกันอีกแล้วและไม่มีเรื่องคุยกัน ตกลงที่จะอ่านหนังสือเล่มเดียวกันเดือนละเล่มหรือดูซีรีส์ใหม่ด้วยกัน แม้แต่การแบ่งปันความสนใจเล็กๆ น้อยๆ ก็สร้างความแตกต่างได้มากมาย พยายามประนีประนอม อย่าปล่อยให้คนรักทำอะไรตามอำเภอใจตลอด และรู้ด้วยว่าตัวเองก็ไม่ควรเอาแต่ใจตัวเองตลอดเวลาด้วยเช่นกัน แม้ว่าคุณจะเป็นฝ่ายที่โดนนอกใจก็ตาม ไปเที่ยวด้วยกัน การทำสิ่งใหม่ด้วยกันจะทำให้คุณได้หายใจหายคอ แม้ว่าการไปเที่ยวจะไม่ใช่การแก้ปัญหาระยะยาวที่ดี แต่มันก็ช่วยให้คุณรู้สึกเหมือนได้ทิ้งระยะจากเรื่องนอกใจ แต่คุณควรทำเช่นนี้ก็ต่อเมื่อคุณได้ใช้เวลาคิดทบทวนและอยากที่จะใช้เวลาร่วมกันกับคนรักนานๆ แล้ว เลิกโทษคนรัก ข้อนี้อาจจะฟังดูเหมือนเป็นไปไม่ได้ แต่ถ้าคุณอยากจะให้ความสัมพันธ์กลับไปดีเหมือนเดิมจริงๆ คุณต้องไม่พูดเรื่องที่คนรักนอกใจทุก 2 วินาที คุณอาจจะพูดถึงเวลาที่คุณเล่าความรู้สึกของคุณให้เขาฟังได้ แต่การเหน็บแนมเรื่องพฤติกรรมนอกใจของคนรักแบบเรื่อยเปื่อยมีแต่จะทำให้สถานการณ์แย่ลง ไม่ต้องให้คนรักมาคอยเอาใจมากนัก แม้ว่าคุณอาจจะชอบที่เขากล่าวชม ให้ดอกไม้ หรือนวดไหล่ให้อยู่ไม่ขาด แต่พยายามรักษาสถานะให้เท่าเทียมกันให้ได้มากที่สุด เพราะแม้ว่าคนรักของคุณจะรู้สึกเสียใจจริงๆ แต่เขาหรือเธอไม่สามารถเอาใจหรือพยายามทำให้คุณมั่นใจในความรักของเขาหรือเธอได้ตลอดความสัมพันธ์หรอก เพราะมันเหนื่อยมาก เพราะการเอาแต่หมกมุ่นเรื่องของผู้ชายหรือผู้หญิงอีกคนหนึ่งเป็นสิ่งที่ทำให้คุณประสาทเสียและทำลายความสัมพันธ์ได้ง่ายที่สุด ถ้าคุณรู้จักผู้หญิงหรือผู้ชายคนนี้ หรือว่าคุณโชคร้ายถึงขนาดที่ว่าเคยได้พบกับเธอหรือเขามาก่อน หรือแม้กระทั่งว่าเป็นคนอยู่ที่ในกลุ่มสังคมเดียวกัน พยายามเลี่ยงการติดต่อกับคนๆ นี้ให้ได้มากที่สุด เป็นเรื่องปกติที่คุณจะรู้สึกว่าเป็นไปไม่ได้ แต่ให้บอกตัวเองว่าคุณควรให้ความสำคัญกับความสัมพันธ์ของคุณมากกว่าที่จะไปใส่ใจว่าอีกฝ่ายจะใช้ชีวิตอย่างไร  อย่าเปรียบเทียบตัวเองกับผู้หญิงคนนั้น อย่าปล่อยให้เธอมาทำให้คุณรู้สึกแย่กับตัวเองหรือรู้สึกว่าตัวเองดีไม่พอ คุณไม่รู้ว่าสถานการณ์ของเธอเป็นอย่างไร เธออาจจะตกหลุกรักคนรักของคุณ หรือบางทีเธออาจจะไม่รู้ว่าเขามีแฟนอยู่แล้ว อย่าแม้แต่จะคิดเรื่องนี้ อย่าไปส่องชู้ของคนรักใน Facebook และโซเชียลมีเดียอื่นๆ ไม่ต้องไปค้นหาโปรไฟล์ของเขาหรือเธอเพื่อดูว่าเขามีอะไรที่คุณไม่มี แน่นอนว่าอย่าสะกดรอยตามเขาในชีวิตจริงด้วย อย่าพูดเรื่องเขากับคนรัก คุณควรให้ความสำคัญกับความสัมพันธ์ของคุณมากกว่าจะมัวจมอยู่กับอดีต ถ้าคุณหมกมุ่นอยู่กับเรื่องของคนๆ นั้น จริงๆ คุณก็สามารถคุยเรื่องนี้กับเพื่อนได้ แต่เท่านี้คือมากสุดที่คุณจะทำได้ ถ้าคุณพยายามทำทุกอย่างแล้วแต่ก็ยังคงโกรธและขุ่นเคืองอยู่เหมือนเดิม รวมทั้งไม่สามารถหาทางที่จะทำให้ความสัมพันธ์ดำเนินต่อไปข้างหน้าได้อีกแล้ว ก็ถึงเวลายุติความสัมพันธ์ ถ้าคุณไม่สามารถทนให้เขามาสัมผัสคุณหรือทนเห็นหน้าเขาได้ หรือถ้าคุณหวาดระแวงทุกครั้งที่คนรักอยู่ท่ามกลางเพศตรงข้าม ก็ถึงเวลาที่ต้องแยกทางกันแล้ว  การยุติความสัมพันธ์นั้นดีกว่าการฝืนตัวเองให้ติดอยู่กับสิ่งที่มันไม่มีทางจะดีขึ้นได้ เพราะคุณมีแต่จะยิ่งขุ่นเคือง และสุดท้ายคุณก็อาจจะทำร้ายอีกฝ่ายด้วยการนอกใจ หรือเหินห่างทางอารมณ์จนไม่สามารถพูดคุยกันได้อีกต่อไปแล้ว จำไว้ว่าแม้ว่าอีกฝ่ายจะพยายามทำตัวเป็นคนรักที่ดีมากแค่ไหนหลังจากที่เขาหรือเธอนอกใจคุณ แต่มันก็อาจจะสายไปแล้วก็ได้ แค่เพราะเขาทุ่มเทในตอนนี้ก็ไม่ได้หมายความว่าคุณจะต้องทนอยู่ตรงนั้นถ้าคุณรู้สึกว่ามันไม่ใช่ คุณควรจะภูมิใจที่ตัวเองได้พยายามข้ามผ่านสิ่งที่ยากลำบากมาแล้วแม้ว่าสุดท้ายแล้วมันจะไม่สำเร็จก็ตาม เพราะมันต้องใช้ความกล้าหาญอย่างมาก ขั้นตอนนี้เป็นขั้นตอนที่สำคัญที่สุด ก่อนที่คุณจะพยายามทำให้ความสัมพันธ์กลับมาดีอีกครั้ง คุณต้องตัดสินใจก่อนว่ามันคุ้มกันหรือเปล่า ไม่ว่าคุณจะรักเขามากแค่ไหน แต่คุณก็ควรรู้ไว้ว่า การให้อภัยคนรักที่นอกใจนั้นเป็นหนึ่งในสิ่งที่ยากและสร้างความเหนื่อยล้าทางอารมณ์มากที่สุดที่คุณเคยเจอ แต่ถ้าคุณอยากจะดูว่าคุณจะทำให้ความสัมพันธ์กลับมาดีเหมือนเดิมได้หรือเปล่า ก็มีบางเหตุผลที่คุณสมควรให้อภัยเขา:  ถ้ามันเป็นความรู้เท่าไม่ถึงการณ์ชั่วครู่ชั่วยาม คุณอาจจะทะเลาะกันใหญ่โต อาจจะมีแอลกอฮอล์เข้ามาเกี่ยวข้อง หรือเขาอาจจะไปเจอใครที่เขาคิดว่าพิเศษสำหรับเขาจริงๆ...แค่ชั่วคราว แม้ว่าการนอกใจอย่างไรก็ไม่มีเหตุผลที่ดี แต่ถ้ามันเกิดขึ้นแค่ครั้งเดียวจริงๆ คุณก็อาจจะข้ามผ่านมันไปได้ ถ้าคนรักของคุณเสียใจจริงๆ เรื่องนี้สำคัญ คนรักของคุณเสียใจอย่างสุดซึ้ง หดหู่ สะเทือนใจ และทำทุกสิ่งทุกอย่างที่เขาหรือเธอทำได้เพื่อแสดงให้เห็นว่า เขาหรือเธอผิดหวังกับพฤติกรรมของตัวเองและจะ ไม่มีวัน ทำอย่างนั้นอีกหรือเปล่า ถ้าคุณรู้สึกเหมือนตัวเองยอมแพ้ถ้าไม่พยายามก่อน ถ้าคุณรู้ว่าคุณมีสิ่งที่พิเศษร่วมกัน และการเดินออกมาทำให้คุณรู้สึกเหมือนว่าตัวเองยอมแพ้ คุณก็ควรสู้ดูก่อนเพื่อดูว่าคุณจะสามารถผ่านมันไปได้ไหม ถ้าคุณมีความสัมพันธ์ที่ดี ใกล้ชิด และพิเศษร่วมกันมาอย่างยาวนาน แม้ว่าความสัมพันธ์อาจจะไม่ค่อยดีเท่าไหร่หลังจากที่คุณจับได้ว่าคนรักไม่ซื่อสัตย์กับคุณ แต่ถ้าตลอดระยะเวลาที่อยู่ด้วยกันมาความสัมพันธ์ของคุณสองคนแน่นแฟ้นมาตลอด มันก็อาจจะควรค่าแก่การรักษาไว้ก็ได้ อย่าให้อภัยคนรักที่นอกใจจนเป็นนิสัย ถ้าคนรักของคุณเคยทำแบบนี้มาก่อน ก็ถึงเวลาที่ต้องถอยออกมาแล้ว แม้ว่าคุณจะมีบ้าน ลูก และใช้ชีวิตร่วมกัน แต่มันไม่คุ้มกันหรอก แล้วถ้าครั้งนี้เป็นครั้งเดียวที่คุณจับได้ว่าเขานอกใจ แต่จริงๆ แล้วคุณก็สงสัยอยู่ว่าเขาอาจจะเคยนอกใจคุณก่อนหน้านี้มา 2-3 ครั้งแล้วล่ะ ถ้าเป็นอย่างนั้นคุณก็อาจจะคิดถูกก็ได้ อย่าให้อภัยคนรักที่นอกใจตอนที่ความสัมพันธ์เพิ่งเริ่มต้น ถ้าคุณเพิ่งเริ่มเดตกับใครสักคนแต่ว่าเขาก็นอกใจคุณเข้าให้แล้ว ก็แสดงว่าพื้นฐานของความสัมพันธ์มันง่อนแง่นเกินกว่าที่คุณจะไปต่อได้ คุณควรรู้สึกโล่งใจที่มันเกิดขึ้นเร็วและสามารถทำใจได้ไม่ยาก อย่าให้อภัยคนรักที่นอกใจถ้าการนอกใจเป็นสัญญาณของความสัมพันธ์ที่จบลงแล้ว ถ้าคุณคิดว่าการนอกใจเกิดขึ้นเพราะคุณกับคนรักไม่มีอะไรเหมือนกันอีกต่อไป แทบจะไม่ผูกพันแล้ว และไม่สามารถทำให้ความสัมพันธ์เดินหน้าต่อไปได้เลย ก็ให้มองว่าการนอกใจคือข้ออ้างที่จะปล่อยทุกอย่างไป ไม่ว่าคุณจะอยากคุย ตะคอก หรือแม้แต่ทำร้ายคนรักของคุณมากแค่ไหน อย่าทำหลังจากที่คุณจับได้ว่าเขานอกใจทันที ถ้าคุณระเบิดอารมณ์หลังจากที่คุณจับได้ไปแล้ว ก็ถึงเวลานั่งลงและหยุดพักสักครู่ ถ้าคุณรู้เรื่องที่เขานอกใจแล้วแต่คนรักยังไม่รู้ว่าคุณรู้ คุณก็ควรใช้เวลาทบทวนขณะที่คิดว่าจะพูดอะไรดี  ขั้นตอนนี้เป็นขั้นตอนที่ยาก คุณอาจจะรู้สึกว่ายิ่งคุณคุยเรื่องนี้กันเร็วเท่าไหร่ คุณก็จะยิ่งเริ่มหาทางออกได้เร็วขึ้นเท่านั้นว่าจะทำอย่างไรต่อไป แต่ความจริงมันไม่ได้เป็นแบบนั้น ถ้าคุณยิ่งรีบคุยกันหรือทะเลาะกันเร็วเกินไป มันจะยิ่งทำให้ทุกอย่างแย่ลง หาเวลาออกไปเดินเล่น ออกกำลังกาย หรือแค่ร้องไห้อยู่ในห้อง ทำอะไรก็ได้ที่ช่วยให้คุณได้ปลดปล่อยอารมณ์ออกมาและช่วยให้คุณคิดอย่างเป็นเหตุเป็นผลได้มากขึ้นอีกนิด การตั้งสติอาจจะหมายถึงการที่คุณอยู่ห่างจากคนรัก 2-3 สัปดาห์ ถ้าคุณอยู่ด้วยกัน มันก็อาจจะยากเป็นพิเศษ แต่ถ้าคุณจำเป็นต้องไป พยายามไปอยู่กับเพื่อนหรือคนในครอบครัว หรือแม้กระทั่งไปอยู่โรงแรมก็ได้ถ้าจำเป็น อาจจะเป็นเรื่องที่รู้ๆ กันอยู่แล้ว แต่มันก็อาจจะเป็นส่วนที่ยากที่สุดในกระบวนการทั้งหมด อย่าคิดว่าคนรักนอกใจคุณเพราะว่าคุณไม่มีเสน่ห์พอ คุณไม่สื่อสารให้มากพอ หรือคุณเอาแต่ยุ่งเรื่องงานหรือเลี้ยงลูกจนไม่มีเวลาทุ่มเทให้กับความสัมพันธ์  คนรักนอกใจคุณและมันก็เป็นความผิดของเขาหรือเธอ และสิ่งที่คุณทำลงไปก็ไม่ได้เป็นสิ่งที่ทำให้การนอกใจเกิดขึ้น (ยกเว้นว่าคุณจะเคยเป็นฝ่ายไม่ซื่อสัตย์ก่อน แต่นั่นก็เป็นอีกเรื่องนึง) คุณไม่ควรโทษตัวเองเรื่องที่คนรักนอกใจ เด็ดขาด แต่คุณสามารถทบทวนได้ว่า การกระทำต่างๆ ของคุณส่งผลให้ความสัมพันธ์ของคุณชะงักได้อย่างไรบ้างขณะที่คุณใช้เวลาทบทวนความสัมพันธ์ทั้งหมด ยิ่งไปกว่านั้น อย่าให้คนรักโทษคุณ เด็ดขาด ถ้าเขาทำอย่างนั้น ให้เดินออกจากห้องไปเลย พอคุณเริ่มรู้สึกว่าตัวเองมีเหตุผลขึ้นมาบ้างแล้ว คุณก็ควรคิดถึงความสัมพันธ์ระหว่างคุณกับคนที่นอกใจคุณ เขาทำให้คุณรู้สึกอย่างไร คุณจินตนาการถึงอนาคตที่ไม่มีเขาออกไหม มันเป็นความสัมพันธ์ที่ดี หรือคุณแค่กลัวที่จะปล่อยมันไป คำถามที่คุณต้องถามตัวเองก็เช่น:  สิ่งที่พิเศษในความสัมพันธ์ของคุณคืออะไร คุณเต็มใจที่จะให้อภัยที่เขานอกใจคุณเพราะคุณอยากจะรักษาความสัมพันธ์ที่พิเศษนี้เอาไว้จริงๆ หรือว่าคุณแค่กลัวการอยู่คนเดียว ถ้าคุณคิดไม่ออกว่าอะไรที่ทำให้ความสัมพันธ์ของคุณพิเศษ คุณก็ควรก้าวต่อไปข้างหน้าด้วยตัวเองได้แล้ว คุณอธิบายทิศทางของความสัมพันธ์อย่างไร ความสัมพันธ์มันดีมาเป็นระยะเวลานานแล้วจู่ๆ ก็แย่ หรือว่าความสัมพันธ์ค่อยๆ ถอยหลังลงคลองอย่างช้าๆ พยายามคิดว่าทำไมความสัมพันธ์มันถึงไปในทิศทางแบบนั้น คุณพอจะนึกออกไหมว่าความสัมพันธ์ทำให้คนรักของคุณนอกใจได้อย่างไร จำไว้ว่าเรื่องนี้ไม่เหมือนกับการโทษตัวเอง พยายามคิดว่าอะไรในความสัมพันธ์ที่อาจจะทำให้คนรักนอกใจคุณ ไม่ว่าจะด้วยเหตุผลว่าเขาอิจฉาเพราะว่าคุณมีประสบการณ์มากกว่า หรือเพราะว่าคุณคบกันมาตั้งแต่ช่วงมัธยมปลาย และอีกสิบปีต่อมาเขาก็รู้สึกว่าตัวเองลงหลักปักฐานเร็วเกินไป เมื่อคุณตัดสินใจได้แล้วว่าคุณจะให้อภัยคนรักด้วยเหตุผลที่เหมาะสมและความสัมพันธ์ของคุณก็ควรค่าแก่การรักษาไว้ คุณก็ต้องแน่ใจว่าคนรักของคุณรู้สึกแบบเดียวกันก่อนที่คุณจะทุ่มเทเวลาไปหลายเดือนหรือแม้กระทั่งหลายปี  คุณต้องแน่ใจว่าคนรักของคุณเสียใจจริงๆ เพราะการพูดว่าเสียใจกับรู้สึกเสียใจจริงๆ นั้นไม่เหมือนกัน คุณต้องแน่ใจว่าคนรักไม่ได้แค่เสียใจอย่างเดียว แต่ยังมุ่งมั่นที่จะก้าวไปข้างหน้ากับคุณด้วย
บอกความรู้สึกของตัวเอง. พูดคุยกันอย่างตรงไปตรงมา. พยายามสื่อสารกันแบบเปิดใจ. พยายามพัฒนาความสัมพันธ์. อย่าหมกมุ่นอยู่กับผู้ชายหรือผู้หญิงอีกคน. ถ้าคุณยังไม่สามารถให้อภัยคนรักได้ ก็ปล่อยเขาไป. ตัดสินใจว่าคุณควรให้อภัยคนรักที่นอกใจหรือเปล่า. ค่อยๆ ตั้งสติ. อย่าโทษตัวเอง. ถอยหลังมามองความสัมพันธ์. แน่ใจว่าคนรักเองก็มุ่งมั่นที่จะทำให้ความสัมพันธ์กลับมาดีเหมือนเดิมอีกครั้ง.
https://www.wikihow.com/Forgive-a-Cheater https://www.wikihow.com/Forgive-a-Cheater
Forgiving Your Significant Other Reflecting Before You Forgive